CELEX: 62009TN0080
Language: ro
Date: 2009-02-23 00:00:00
Title: Cauza T-80/09 P: Recurs introdus la 23 februarie 2009 de Comisia Comunităților Europene împotriva Hotărârii pronunțate la 9 decembrie 2008 de Tribunalul Funcției Publice în cauza F-52/05, Q/Comisia

1.5.2009   
            
            
               RO
            
            
               Jurnalul Oficial al Uniunii Europene
            
            
               C 102/28
            
         Recurs introdus la 23 februarie 2009 de Comisia Comunităților Europene împotriva Hotărârii pronunțate la 9 decembrie 2008 de Tribunalul Funcției Publice în cauza F-52/05, Q/Comisia
   (Cauza T-80/09 P)
   2009/C 102/43
   Limba de procedură: franceza
   
      Părțile
   
   
      Recurentă: Comisia Comunităților Europene (reprezentanți: V. Joris și B. Eggers, agenți)
   
      Cealaltă parte în proces: Q (Bruxelles, Belgia)
   
      Concluziile recurentei
   
   
               —
            
            
               Anularea Hotărârii Tribunalului Funcției Publice din 9 decembrie 2008 în cauza F-52/05 în măsura în care admite al doilea motiv întemeiat pe nelegalitatea respingerii implicite a unei măsuri de distanțare, precum și concluziile în despăgubiri referitoare la măsura de distanțare și nerespectarea obligației de solicitudine;
            
         
               —
            
            
               respingerea acțiunii introduse de Q la Tribunalul Funcției Publice în cauza F-52/05 în măsura în care a fost admisă de acest tribunal;
            
         
               —
            
            
               pronunțarea în conformitate cu legislația în vigoare asupra cheltuielilor de judecată aferente procedurii în fața Tribunalului Funcției Publice, precum și recursului;
            
         
               —
            
            
               în subsidiar:
               
                           —
                        
                        
                           anularea Hotărârii Tribunalului Funcției Publice din 9 decembrie 2008 în cauza F-52/05;
                        
                     
                           —
                        
                        
                           retrimiterea cauzei la Tribunalul Funcției Publice pentru rejudecare;
                        
                     
                           —
                        
                        
                           soluționarea odată cu fondul a cererii privind cheltuielile de judecată.
                        
                     
         
      Motivele și principalele argumente
   
   Prin prezentul recurs, Comisia solicită anularea Hotărârii Tribunalului Funcției Publice (TFP) din 9 decembrie 2008, pronunțată în cauza Q/Comisia, F-52/05, prin care TFP a anulat decizia Comisiei de respingere a cererii de asistență introdusă de Q cu privire la o pretinsă hărțuire morală, în măsura în care nu au fost luate măsuri provizorii de distanțare și a obligat Comisia la plata către Q a sumei de 18 000 EUR cu titlu de daune interese.
   În susținerea recursului, Comisia invocă două motive întemeiate pe:
   
               —
            
            
               o eroare de drept, atunci când a statuat că o „anumită încălcare a obligației de solicitudine” constituia un comportament nelegal care angaja răspunderea extracontractuală a Comisiei, în măsura în care (i) încălcarea obligației de solicitudine nu ar fi suficient de gravă pentru a angaja răspunderea extracontractuală a Comunității și (ii) TFP ar fi apreciat că a existat încălcarea acestei obligații de solicitudine deși nu a existat o hărțuire morală în sensul articolului 12a din Statutul funcționarilor Comunităților Europene;
            
         
               —
            
            
               o eroare de drept, atunci când a statuat că refuzul implicit al unei măsuri de distanțare angajează răspunderea delictuală a Comisiei, în măsura în care TFP ar fi omis să verifice existența unei încălcări suficient de grave a unei norme de drept având ca obiect acordarea unor drepturi particularilor.